CELEX: 62010TN0471
Language: da
Date: 2010-09-28 00:00:00
Title: Sag T-471/10: Sag anlagt den 28. september 2010 — Gill mod Kommissionen

2.4.2011   
            
            
               DA
            
            
               Den Europæiske Unions Tidende
            
            
               C 103/22
            
         Sag anlagt den 28. september 2010 — Gill mod Kommissionen
   (Sag T-471/10)
   2011/C 103/40
   Processprog: engelsk
   
      Parter
   
   
      Sagsøger: Brendan Gill (Lifford, Irland) (ved A.M. Collins SC, barrister N.J. Travers, og solicitor D.P. Barry)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens beslutning, der blev meddelt ved dokument K(2010) 4752 af 13. juli 2010 i form af en skrivelse til Irland, og som blev meddelt sagsøgeren den 16. juli 2010, om afvisning af anmodninger om sikkerhedsmæssigt begrundet kapacitetsforøgelse vedrørende en forlængelse af MFV Brendelen og et foreslået nyt fiskerifartøj til erstatning for den forlængede MFV Brendelen, og som har til formål at erstatte den beslutning vedrørende de nævnte anmodninger, der er indeholdt i Kommissionens beslutning nr. 2003/245 af 4. april 2003 om de anmodninger, Kommissionen har modtaget om forøgelse af FUP IV-målene af hensyn til forbedringer vedrørende sikkerhed, navigation til søs, hygiejne, produktkvalitet og arbejdsforhold for fartøjer med en længde overalt på mere end 12 m (EUT L 90, s. 48), der for så vidt angår sagsøgeren blev annulleret ved Rettens dom af 13. juni 2006, forenede sager T-218/03–T-240/03, Boyle m.fl. mod Kommissionen, Sml. II, s. 1699, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med dette søgsmål påstår sagsøgeren annullation af Kommissionens beslutning, der blev meddelt ved dokument K(2010) 4752 af 13. juli 2010 i form af en skrivelse til Irland, og som blev meddelt sagsøgeren den 16. juli 2010, om afvisning af anmodninger om sikkerhedsmæssigt begrundet kapacitetsforøgelse vedrørende en forlængelse af MFV Brendelen og et foreslået nyt fiskerifartøj til erstatning for den forlængede MFV Brendelen, og som har til formål at erstatte den beslutning vedrørende de nævnte anmodninger, der er indeholdt i Kommissionens beslutning nr. 2003/245 af 4. april 2003 om de anmodninger, Kommissionen har modtaget om forøgelse af FUP IV-målene af hensyn til forbedringer vedrørende sikkerhed, navigation til søs, hygiejne, produktkvalitet og arbejdsforhold for fartøjer med en længde overalt på mere end 12 m (EUT L 90, s. 48), der for så vidt angår sagsøgeren blev annulleret ved Rettens dom af 13. juni 2006, forenede sager T-218/03–T-240/03, Boyle m.fl. mod Kommissionen, Sml. II, s. 1699.
   Til støtte for sit søgsmål gør sagsøgeren følgende anbringender gældende:
   
                
            
            
               For det første gør sagsøgeren gældende, at Kommissionen har handlet uden retsgrundlag. Artikel 4, stk. 2, i Rådets beslutning nr. 97/413/EF af 26. juni 1997 om mål og detaljerede regler for en omstrukturering af Fællesskabets fiskerisektor i perioden 1. januar 1997 til 31. december 2001 med henblik på at opnå en bæredygtig ligevægt mellem ressourcerne og udnyttelsen heraf (EFT L 175, s. 27) indeholder stadig det passende retsgrundlag for den anfægtede beslutning og dermed havde Kommissionen angiveligt ikke det fornødne retsgrundlag til at vedtage beslutningen som en ad hoc-beslutning.
            
         
                
            
            
               For det andet gør sagsøgeren gældende, at Kommissionen tilsidesatte en væsentlig formforskrift. Sagsøgeren har anført, at den anfægtede beslutning i medfør af Rådets beslutning nr. 97/413/EF skulle have været vedtaget efter proceduren for forvaltningsudvalg, og at Kommissionen, idet den valgte at vedtage beslutningen ad hoc, tilsidesatte væsentlige formforskrifter.
            
         
                
            
            
               For det tredje gør sagsøgeren gældende, at Kommissionen ved at fejlfortolke artikel 4, stk. 2, i Rådets beslutning nr. 97/413/EF har overskredet sine beføjelser, navnlig ved at forlade sig på irrelevante kriterier og ikke tage hensyn til definitionen af »fiskeriindsats« i Rådets beslutning nr. 97/413/EF og i den fiskerilovgivning, der var gældende i Fællesskabet på tidspunktet for sagsøgerens anmodning om sikkerhedstonnage i december 2001.
            
         
                
            
            
               Endvidere gøres gældende, at den anfægtede beslutning indeholder en række åbenbare fejl mht. vurderingen af sagsøgerens anmodning om sikkerhedstonnage. Det gøres navnlig gældende, at Kommissionens beslutning om at afvise sagsøgerens anmodning på grund af større omfang under hoveddækket på det foreslåede nye fartøj i forhold til Brendelen er åbenbart fejlagtig, hvilket også er tilfældet for Kommissionens antagelse om, at det foreslåede nye fartøjs »fiskeriindsats« vil være større end »fiskeriindsatsen« for den oprindelige og forlængede Brendelen.
            
         
                
            
            
               Endelig hævder sagsøgeren, at Kommissionen har tilsidesat hans ret til ligebehandling. Sagsøgeren gør gældende, at Kommissionens afslag på anmodningen på baggrund af det større omfang under hoveddækket på hans foreslåede nye fartøj er en væsentlig forskel i behandlingen, der udgør ulovlig forskelsbehandling af sagsøgeren sammenlignet med den fuldstændigt anderledes måde, hvorpå nogle af de anmodninger om yderligere sikkerhedstonnage, der blev godkendt i beslutning nr. 2003/245, blev behandlet, og med behandlingen af en af de ved nævnte beslutning afviste anmodninger, som senere blev godkendt i Kommissionens beslutning K(2010) 4765 af 13. juli 2010.